
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/372/10.10.2006 

	
	
	


R  A  P  O  R  T    

asupra propunerii legislative privind organizarea activităţii comisiilor care se ocupă de privatizarea activelor statului, Camera Deputaţilor fiind Cameră decizională (PLx 649/11.09.2006)

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare în fond,  cu propunerea legislativă privind organizarea activităţii comisiilor care se ocupă de privatizarea activelor statului, Camera Deputaţilor fiind Cameră decizională.


 La întocmirea prezentului raport, Comisia a avut în vedere: 1)  avizul negativ nr. PLx649/02.10.2006 al Comisiei juridice, de disciplină şi imunităţi; 2) avizul negativ nr. 26/1119/19.09.2006 al Comisiei pentru administraţie publică, amenajarea teritoriului şi echilibru ecologic;  3) avizul  favorabil  nr. 408/20.03.2006 al Consiliului Legislativ şi s-a ţinut cont de recomandările făcute de consiliu.

            Proiectul de lege are ca obiect de reglementare organizarea activităţii comisiilor care se ocupă de privatizarea activelor statului, în sensul instituirii interdicţiei ca din comisiile de privatizare a activelor statului să poată face parte miniştrii, secretarii de stat, preşedinţii şi vicepreşedinţii de consilii judeţene, primarii şi viceprimarii, precum şi stabilirea cuantumului indemnizaţiei membrilor acestor comisii între 100 şi 1000 lei pe lună.
La dezbaterea proiectului de lege a participat, în conformitate cu art. 54 şi 55 din Regulamentul Camerei Deputaţilor, republicat, reprezentanţii Autorităţii pentru Valorificarea Activelor Statului: domnul Cătălin Sandu – vicepreşedinte,  Ministerului Finanţelor Publice: doamna Lucica Diaconescu –şef serviciu.


Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat acest proiect de lege în şedinţa din data 10 octombrie 2006.
       Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.

           La lucrările comisiei au fost prezenţi 23 deputaţi, din totalul de 24 membri ai comisiei.


Raportul comisiei a fost adoptat cu  unanimitate de voturi ( 23 de voturi).

În urma dezbaterii, Comisia pentru politică economică, reformă şi privatizare a hotărât cu 21 de voturi pentru, 1 vot împotrivă şi o abţinere să propună plenului Camerei Deputaţilor respingerea propunerii legislative privind organizarea activităţii comisiilor care se ocupă de privatizarea activelor statului.
  PREŞEDINTE,

MIHAI TUDOSE






SECRETAR,





NICULA VASILE COSMIN







    




Consilier :










       Alina Hodivoianu

C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra propunerii legislative privind organizarea activităţii comisiilor care se ocupă de privatizarea activelor statului, Camera Deputaţilor fiind Cameră decizională.

In raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

MIHAI  TUDOSE

